6. detsembril tähistavad meie põhjanaabrid oma riigi 100. sünnipäeva. Paljud Vikerraadio saated keskenduvad novembris-detsembris Soomele.
Räägime ajaloost, soomlastest, soomlusest, soome kirjandusest, muusikast, keelest, kogudusest Eestis, Soome elust-olust, seosest Eestiga ning valime Vikerraadio kuulajate lemmiksoomlase. Pidupäeval kuuleb Vikerraadiost terve ööpäeva parimat soome muusikat.
Juba praegu on eetris Rain Kooli sari "Soome Sild", mis pakub kuus vaadet soomlusele ja eestlusele. Soomluse olemus ning Soome ja Eesti suhe läbi kuue inimese isikliku kogemuse: Mikko Savikko, Kulle Raig, Raivo Rätte ehk Kõmmari, Kaja Kunnas, Jaak Jõerüüt, Kirsti Narinen.
Saade on eetris kolmapäeviti kell 21.05 alates 1.11 kuni 6.12.
Laupäeviti kell 13.05 on jaanuari lõpuni aastal 2018 eetris Piret Kriivani "Eesti lugu" / "Sinivalge", mis käsitleb Soome ajaloo olulisemaid peatükke. Saadetes esinevad aja- ja kultuuriloolased: Soome akadeemik Seppo Zetterberg, Eesti ajaloolased Mart Nutt, Ago Raudsepp, kultuuriloolane Heinike Heinsoo jpt.
Kuulajaid kaasav mäng-aktsioon: Lemmiksoomlase valimine 27.11 – 6.12 Taavi Libe "Vikerhommikus".
Nädala jooksul saavad kuulajad saata oma ideid, kes on nende lemmiksoomlane (ükskõik mis valdkonnast ja ajastust, naabri Mattist kuni Sibeliuseni), 6.12 selgub "Vikerhommiku" kuulajate lemmiksoomlane.
Tulemas on erirubriigid:
* Keiti Vilmsi "Sõnasäuts" soome ja eesti keele sõnamänglemised (28.11-7.12 kell 7.25).
* "Keelesäuts" soome keele teemal (Priit Kruus 27.11, Riina Eentalu 4.12 kell 7.25).
* Rain Kooli minirubriik "Killuke Soome(s)t", mis on eetris "Vikerhommikus" (27.11-10.12 kell 7.50) – kuuleb värvikaid killukesi Soome elust-olust.
1.12 kell 16.15 – Jaan Elgula "Originaal ja koopia" – Soome rütmides.
2.12 kell 14.05 – Peeter Helme "Loetud ja kirjutatud" – Soome kirjandusest.
2.12 kell 17.05 – Haldi Normet-Saarna "Ma elan siin" – külaliseks Soome Instituudi programmijuht Anna Laine.
3.12 kell 12.05 – Andres Oja muusikasaade – "Eestlased Soomes".
3.12 kell 15.05 – Piret Kriivani "Keelesaade" – Soome keeleteadlane Hannu Remes räägib "Kalevala" koostaja Elias Lönnroti mõjust uue kirjaviisi kasutusele võtmisel Eestis.
3.12 kell 16.05 – Helgi Erilaiu "Heli jälg ajas" – Soome popi- ja rockiklassikat, millega mitugi Põhja Eesti põlvkonda üles on kasvanud (Soome TV, raadio). Järg esimesele osale, mis oli eetris 21. mail ja seda saab kuulata siin.
3.12 kell 19.05 – Meelis Süld "Kirikuelu" – Soome kogudusest Eestis.
4.12 kell 21.05 – Anne Ermi "Õhtujazz" mängib värsket soome jazzi ja folki.
6.12 – Soome 100. aastapäev. Vikerraadios on soome muusika päev.
Põhjanaabrite juubelipidustuste tähtpäeval on Vikerraadio päevakajalised saated pühendatud Soomele.
"Vikerhommikus" kell 5.30-9.45 on läbivalt Soome juubeli teema. Koos asjatundjatega kommenteeritakse ka "Vikerraadio kuulajate lemmiksoomlase" valimise tulemusi.
"Reporteritunnis" kell 14.05 kõneleb Kaja Kärner olulistest humanitaarteemadest, mis Soome avalikkuses arutelu all.
9.12 kell 14.05 Urmas Vadi vestleb soome luuletaja Heli Laaksoneniga.